
                                                 Nr.23/35/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.22/2006 privind reglementarea unor măsuri fiscale din domeniul de activitate al Autorităţii Naţionale pentru Protecţia Consumatorilor, transmis cu adresa nr.P.L.X 146 din 8 martie 2006.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,

Dan Ioan Popescu

    Nr.23/35/2006
R A P O R T

asupra proiectului de Lege pentru aprobarea Ordonanţei Guvernului nr.22/2006 privind reglementarea unor măsuri fiscale din domeniul de activitate al Autorităţii Naţionale pentru Protecţia Consumatorilor


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.22/2006 privind reglementarea unor măsuri fiscale din domeniul de activitate al Autorităţii Naţionale pentru Protecţia Consumatorilor, transmis cu adresa nr.P.L.X 146 din 8 martie 2006, înregistrată la comisie sub nr.23/35 din 8 martie 2006.



Senatul a adoptat proiectul de lege în şedinţa din 2 martie 2006.



Consiliul Legislativ a avizat proiectul de lege cu observaţii preluate de către iniţiator.



Comisia pentru muncă şi protecţie socială şi Comisia pentru buget, finanţe şi bănci au avizat favorabil proiectul de lege cu avizele nr.27/75/16 martie 2006, respectiv nr.131/27 martie 2006.



Comisia juridică, de disciplină şi imunităţi a avizat negativ proiectul de lege cu avizul nr.31/243/29 martie 2006.


Proiectul de lege are ca obiect de reglementare constituirea unui fond de stimulare a personalului din cadrul Autorităţii Naţionale pentru Protecţia Consumatorilor, atât la nivel central, cât şi pentru cel din unităţile din subordonate, inclusiv din Direcţia de metale preţioase, entitate autofinanţată.



Acordarea acestor stimulente financiare nu va micşora veniturile bugetului de stat, şi nici nu va majora cheltuielile în cadrul acestora deoarece sumele realizate prin activitatea de expertizare, analiză şi marcare cât şi cea de confiscare din cadrul Direcţiei de metale preţioase şi pietre preţioase se constituie integral în venituri proprii în vederea autofinanţării acestei activităţi.



Membrii Comisiei pentru industrii şi servicii au examinat proiectul de lege în şedinţa din 4 aprilie 2006.



La lucrările comisiei au participat invitaţi din partea Autorităţii Naţionale pentru Protecţia Consumatorilor: domnii Cătălin Teodorescu – preşedinte şi Mihail Meiu – director.



În urma dezbaterilor, membrii comisiei au hotărât, în unanimitate, adoptarea proiectului de lege pentru aprobarea Ordonanţei Guvernului nr.22/2006 privind reglementarea unor măsuri fiscale din domeniul de activitate al Autorităţii Naţionale pentru Protecţia Consumatorilor, în forma adoptată de Senat.



La lucrările comisiei au fost prezenţi 19 de deputaţi din totalul de 23 de deputaţi membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinut şi obiectul reglementării, proiectul de lege face parte din categoria legilor ordinare.

                        PREŞEDINTE,                                         SECRETAR,
                     Dan Ioan Popescu                                       Aurelia Vasile
Consilier,
Silvia Vlăsceanu

